
2026.gada 17.jūlijā
Visiem ieinteresētajiem Piegādātājiem

Atklāts konkurss 
Jelgavas novada pašvaldības amatpersonu un darbinieku veselības apdrošināšana

(iepirkuma ID Nr. JNP 2026/76)
Jautājumi un atbildes 
Iepirkumu komisija ir saņēmusi vēstuli ar jautājumu par atklāta konkursa “Jelgavas novada pašvaldības amatpersonu un darbinieku veselības apdrošināšana” (iepirkuma ID Nr. JNP 2026/76) Nolikumu. Izskatot uzdoto jautājumu, Komisija nolēma sniegt sekojošu atbildi:
Jautājums 

Tehniskās specifikācijas minimālo prasību punktā 3.4. minēts: Attālinātu konsultāciju, izmantojot video vai audio tehnoloģijas, apmaksa, ar limitu, kas vienāds ar tehn. pied. 3.1. un 3.3. punktos piedāvāto; savukārt pie vērtēšanas nosacījumiem norādīts: 1 punkts tiek piešķirts piedāvājumam(-iem), kuros iekļauta attālinātu konsultāciju, kas tiek sniegtas 24/7, 100% apmaksa ar veselības apdrošināšanas karti, ja tās saņemtas zvanot uz apdrošinātāja norādītu tālruņa numuru vai tās nodrošinātas pretendenta aplikācijā.

Tā kā mūsu rīcībā esošā informācija liecina, ka Latvijā neviens no šāda pakalpojuma sniedzējiem nestrādā 24/7, lūdzam norādīt, vai Pasūtītājam ir zināms konkrēts pakalpojuma sniedzējs, kas šādus nosacījumus var nodrošināt, vai arī sniegt šīs prasības pamatojumu.
Atbilde 

Tehniskās specifikācijas 3.1. un 3.3. punktā ir norādītas minimālās prasības ārstu speciālistu konsultācijām, kuras pretendentam ir tiesības uzlabot par to nopelnot punktus.

Tehniskās specifikācijas 3.4. punkta mērķis ir novērtēt uzlabotu apdrošināšanas segumu. Pretendentiem, kuri parūpējušies par konsultāciju pieejamības uzlabošanu pasūtītāja darbiniekam, piemēram, noslēdzot sadarbības līgumu ar medicīnas iestādi, par konsultāciju pakalpojuma sniegšanu attālināti ārpus ierastā darba laika telefoniski vai savā aplikācijā, vai citā norādītā aplikācijā, par to samaksājot tiešsaistē 100% vismaz līdz 3.1. un 3.3. punktos piedāvātajiem limitiem, tiks piešķirts papildu punkts. Šāda servisa nodrošināšanas gadījumā, lūgums norādīt telefona numuru/medicīnas iestādi, aplikāciju vai citu veidu, kā pretendents šīs attālinātās konsultācijas nodrošinās ārpus ierastā darba laika, lai pasūtītājs varētu par to pārliecināties.

Ar 24/7 ir domāts pakalpojums, kurš netiek aprobežots ar saņemšanu darba dienā ierastajā darba laikā, bet saņemams arī ārpus ierastā darba laika darba dienās un brīvdienās. Ja medicīnas iestāde tādu nodrošina, tad pasūtītājs piešķirs punktu par to, ka pretendents šādu konsultāciju apmaksā tiešsaistē.

Punkts netiks piešķirts par to, ka apdrošinātājs veic atlīdzības izmaksu, darbiniekam iesniedzot čeku par attālinātu ārsta konsultāciju, bet punkts tiks piešķirts par paaugstināta servisa nodrošināšanu, nodrošinot attālinātu ārsta konsultāciju saņemšanu ārpus ierastā darba laika par to samaksājot ar apdrošināšanas polisi tiešsaistē. Pasūtītāja ieskatā, šāds uzlabojums apdrošināšanas segumā ir pietiekami būtisks, lai izvērtētu iespēju pretendentam piešķirt 1 punktu.

